
Parlamentul  României

	Comisia pentru buget,

finanţe şi bănci

Bucureşti, 12.06.2019
Nr. 4c-2/503
	
	Comisia pentru administraţie publică şi amenajarea teritoriului

Bucureşti, 12.06.2019
Nr. 4c-6/397


BIROUL PERMANENT

AL

CAMEREI DEPUTAȚILOR

Vă înaintăm, alăturat, Raportul comun asupra propunerii legislative pentru modificarea art.32 şi art.33 din Legea nr.273/2006 privind finanțele publice locale, transmisă cu PLx 431/2017 din 6 noiembrie 2017.
În raport de obiectul și conținutul său, propunerea legislativă face parte din categoria legilor ordinare.
PREŞEDINTE,





 PREŞEDINTE,
          Sorin LAZĂR 




   Florin-Claudiu ROMAN
[image: image2.jpg]



Parlamentul  României
	Comisia pentru buget,

finanţe şi bănci

Bucureşti, 12.06.2019
Nr. 4c-2/503
	
	Comisia pentru administraţie publică 
şi amenajarea teritoriului

Bucureşti, 12.06.2019
Nr. 4c-6/397


PLx.431/2017
RAPORT COMUN

asupra propunerii legislative pentru modificarea art.32 și art.33 din Legea nr.273/2006
privind finanțele publice locale

În conformitate cu prevederile art.95 din Regulamentul Camerei Deputaților, republicat, cu modificările şi completările ulterioare, Comisia pentru buget, finanțe și bănci și Comisia pentru administrație publică și amenajarea teritoriului au fost sesizate spre dezbatere în fond, cu propunerea legislativă pentru modificarea art.32 şi art.33 din Legea nr.273/2006 privind finanțele publice locale.
Conform prevederilor art.75 din Constituția României și ale art. 95 din Regulamentul Camerei Deputaților, republicat, cu modificările şi completările ulterioare, Camera Deputaților este Cameră decizională
Senatul, în calitate de primă Cameră sesizată, a respins propunerea legislativă în ședința din 31 octombrie 2017.
La dezbaterea propunerii legislative comisiile au avut în vedere avizul favorabil al Consiliului Legislativ, avizul negativ al Comisiei juridice de disciplină și imunități și punctul de vedere negativ al Guvernului.

Propunerea legislativă supusă dezbaterii are ca obiect de reglementare modificarea cotelor defalcate din impozitul pe venit încasat la bugetul de stat, la nivelul unităților administrativ – teritoriale.
În conformitate cu prevederile art.61 și 63 din Regulamentul Camerei Deputaților, republicat, cu modificările și completările ulterioare, membrii Comisiei pentru buget finanțe și bănci au examinat propunerea legislativă și documentele conexe, în ședința din data de 12 iunie 2019, iar membrii Comisiei pentru administrație publică și amenajarea teritoriului, în ședința din 28 noiembrie 2017.

La lucrările Comisiei pentru buget finanțe și bănci și-au înregistrat prezența un număr de 23 deputați, din totalul de 25 de membri, iar la lucrările Comisiei pentru administrație publică și amenajarea teritoriului un număr de 22 deputați din totalul de 25 de membri.

La dezbaterea propunerii legislative, au participat în calitate de invitați, reprezentanți ai Ministerului Finanțelor Publice.
În urma examinării propunerii legislative şi a opiniilor exprimate, membrii celor două comisii prezenți la lucrări, au hotărât, cu majoritate de voturi, să propună plenului Camerei Deputaţilor raportul comun de respingere a propunerii legislative pentru modificarea art.32 şi art.33 din Legea nr.273/2006 privind finanțele publice locale, deoarece cotele defalcate din T.V.A sunt deja reglementate prin Legea Bugetului de Stat.

În urma dezbaterilor, următoarele amendamente au fost respinse şi se regăsesc în ANEXA la prezentul raport comun.

În raport cu obiectul şi conţinutul său, propunerea legislativă face parte din categoria legilor ordinare.
                          PREŞEDINTE,                                   





 PREŞEDINTE,       

                          Sorin LAZĂR                         





    Florin-Claudiu ROMAN      

     
               SECRETAR,                               





           SECRETAR,

                           Marilen-Gabriel Pirtea             





      Simona BUCURA-OPRESCU

	Şef Serviciu

Giorgiana Ene
	                                                                                                                                          Şef Serviciu

                                                                                                                                          Sofia Chelaru

	Expert parlamentar

Dicu Ana Cristina
	                                                                                                                                  Consilier parlamentar

                                                                                                                                          Alina Tănase


ANEXA

AMENDAMENTE RESPINSE
	Nr.
	Text inițiativă legislativă
	Amendamente propuse
	Motivare

1 - pentru adoptare

2- pentru respingere


	Camera Decizională

	1.
	La pct. 1

Alineatul (1) al articolului 32 se modifică și va avea următorul cuprins:

(1) Din impozitul pe venit încasat la bugetul de stat la nivelul fiecărei unităţi administrativ-teritoriale în luna anterioară, cu excepţia impozitului pe veniturile din pensii, se alocă lunar, până cel târziu la data de 8 a lunii în curs, o cotă de:

a) 45% la bugetele locale ale comunelor, oraşelor şi municipiilor pe al căror teritoriu îşi desfăşoară activitatea plătitorii de impozit pe venit;

b) 12% la bugetul local al judeţului;

c) 23% într-un cont distinct, deschis pe seama direcţiei generale a finanţelor publice judeţene la trezoreria municipiului reşedinţă de judeţ, pentru echilibrarea bugetelor locale ale comunelor, ale oraşelor şi ale municipiilor, precum şi a bugetului local al judeţului.


	La pct. 1, textul se modifică și va avea următorul cuprins:

”Alineatul (1) al articolului 32 se modifică și va avea următorul cuprins:

(1) Din impozitul pe venit încasat la bugetul de stat la nivelul fiecărei unităţi administrativ-teritoriale în luna anterioară, cu excepţia impozitului pe veniturile din pensii, se alocă lunar, până cel târziu la data de 8 a lunii în curs, o cotă de:

a) 66,8% la bugetele locale ale comunelor, oraşelor şi municipiilor pe al căror teritoriu îşi desfăşoară activitatea plătitorii de impozit pe venit;

b) 18% la bugetul local al judeţului;

c) 15,2% într-un cont distinct, deschis pe seama direcţiei generale a finanţelor publice judeţene la trezoreria municipiului reşedinţă de judeţ, pentru echilibrarea bugetelor locale ale comunelor, ale oraşelor şi ale municipiilor, precum şi a bugetului local al judeţului.”

Autori: domnii deputați, Seres Denes, Csoma Botond, Erdei-Doloczki Istvan, membri ai Grupului parlamentar al UDMR

	1. Modificările aduse Legii nr. 227/2015 privind Codul fiscal prin Ordonanța de urgență a Guvernului nr. 79/2017 prevede reducerea impozitului pe venit de la 16% la 10%, ceea ce va priva în anul 2018 bugetele administrațiilor locale de circa 37% din veniturile aferente cotelor alocate, în condițiile în care sarcinile acestora sunt similare, dacă nu și mai mari decât cele din anul în curs.

Pentru contracararea efectelor induse de reducerea sumelor corespunzând cotelor din impozitul pe venit cuvenite bugetelor locale, propunem o alocare proporțională pe destinațiile prevăzute din lege calculate la întreg impozitul pe venit colectat (cu excepția veniturilor din pensii).

2. Respinsă prin vot.

	Camera Deputaților

	2.
	La pct. 2

Alineatul (2) al articolului 32 se modifică și va avea următorul cuprins:

(2) În execuţie, cota de 23% se alocă de către direcţiile generale ale finanţelor publice judeţene, în termenul prevăzut la alin. (1), pentru echilibrarea bugetelor locale ale comunelor, ale oraşelor şi ale municipiilor, precum şi a bugetului local al judeţului, proporţional cu sumele repartizate şi aprobate în acest scop în bugetele respective, potrivit prevederilor art. 33 alin. (3)-(5).
	La pct. 2, textul se modifică și va avea următorul cuprins:
”Alineatul (2) al articolului 32 se modifică și va avea următorul cuprins:

(2) În execuţie, cota de 15,2% se alocă de către direcţiile generale ale finanţelor publice judeţene, în termenul prevăzut la alin. (1), pentru echilibrarea bugetelor locale ale comunelor, ale oraşelor şi ale municipiilor, precum şi a bugetului local al judeţului, proporţional cu sumele repartizate şi aprobate în acest scop în bugetele respective, potrivit prevederilor art. 33 alin. (3)-(5).”
Autori: domnii deputați, Seres Denes, Csoma Botond, Erdei-Doloczki Istvan, membri ai Grupului parlamentar al UDMR

	1.Pentru corelare cu amendamentul propus la pct.1

2. Respinsă prin vot.
	Camera Deputaților

	3.
	La pct. 3

Alineatul (3) al articolului 32 se modifică și va avea următorul cuprins:

(3) Pentru municipiul București cota de 80% din impozitul pe venit, cu excepţia impozitului pe veniturile din pensii, se repartizează, în termenul prevăzut la alin. (1), astfel:

a) 24% la bugetele locale ale sectoarelor municipiului București;

b) 46% la bugetul local al municipiului București;

c) 10% într-un cont distinct, deschis pe seama Direcţiei Generale a Finanţelor Publice a Municipiului București la Trezoreria Municipiului București, pentru echilibrarea bugetelor locale ale sectoarelor, precum şi a bugetului local al municipiului București.


	La pct. 3, textul se modifică și va avea următorul cuprins:

”Alineatul (3) al articolului 32 se modifică și va avea următorul cuprins:

(3) Pentru municipiul București cota de 100% din impozitul pe venit, cu excepţia impozitului pe veniturile din pensii, se repartizează, în termenul prevăzut la alin. (1), astfel:

a) 30% la bugetele locale ale sectoarelor municipiului București;

b) 60% la bugetul local al municipiului București;

c) 10% într-un cont distinct, deschis pe seama Direcţiei Generale a Finanţelor Publice a Municipiului București la Trezoreria Municipiului București, pentru echilibrarea bugetelor locale ale sectoarelor, precum şi a bugetului local al municipiului București.”
Autori: domnii deputați, Seres Denes, Csoma Botond, Erdei-Doloczki Istvan, membri ai Grupului parlamentar al UDMR

	1.Pentru corelare cu amendamentul propus la pct. 1

2. Respinsă prin vot.
	Camera Deputaților

	4.
	Pct. 5

Partea introductivă a alineatului (3) din articolul 33 se modifică și va avea următorul cuprins:

(3)Din sumele defalcate din unele venituri ale bugetului de stat pentru echilibrarea bugetelor locale, aprobate anual prin legea bugetului de stat, şi din cota de 23% prevăzută la art. 32 alin. (1), o cotă de 27% se alocă bugetului propriu al judeţului, iar diferenţa se repartizează pentru bugetele locale ale comunelor, oraşelor şi municipiilor, astfel:
	La pct. 5, textul se modifică și va avea următorul cuprins:

”Partea introductivă a alineatului (3) al articolului 33 se modifică și va avea următorul cuprins:

(3) Din sumele defalcate din unele venituri ale bugetului de stat pentru echilibrarea bugetelor locale, aprobate anual prin legea bugetului de stat, şi din cota de 15,2% prevăzută la art. 32 alin. (1), o cotă de 27% se alocă bugetului propriu al judeţului, iar diferenţa se repartizează pentru bugetele locale ale comunelor, oraşelor şi municipiilor, astfel:”
Autori: domnii deputați, Seres Denes, Csoma Botond, Erdei-Doloczki Istvan, membri ai Grupului parlamentar al UDMR

	1.Pentru corelare cu amendamentul propus la pct. 1

2. Respinsă prin vot.


	Camera Deputaților


4

